Министрлік 1-2 сынып оқушыларын дәстүрлі форматта оқытуға кеңес берді
DATE: 14:55, 17 Қаңтар 2022 | GMT +5
TITLE: Министрлік 1-2 сынып оқушыларын дәстүрлі форматта оқытуға кеңес берді
URL: https://kaz.inform.kz/news/ministrlik-1-2-synyp-okushylaryn-dasturli-formatta-okytuga-kenes-berdi_a3886813/
META: DATE: 14:55, 17 Қаңтар 2022 | GMT +5
TOTAL WORDS: 146
AUTHOR(S):
TEXT: «Еліміздің бүкіл өңірінде 1-2 сынып оқушылары дәстүрлі форматта оқығаны жөн. Олардың жас ерекшелігіне байланысты осындай шешімге келіп отырмыз. Қашықтан оқу оларға қиынға соғады. Ал 3-5 сынып оқушылары кезекші топ жүйесімен оқиды. Қалған сыныптар онлайн, яғни қашықтан білім алады. Дегенмен оқу форматының әр өңірдегі эпиджағдай мен бас санитар дәрігердің шешіміне байланысты екенін ұмытпау керек. Біз мысалы, 1-2 сынып оқушыларының мектепке барып оқығанын қолдап отырмыз. Ал іс жүзінде қалай болатынын бас санитар дәрігердің шешімі көрсетеді», - деді ҚР Білім және ғылым министрлігі мектепке дейінгі және орта білім комитетінің төрағасы Гүлмира Каримова ОКҚ-де онлайн өткен баспасөз мәслихатында. Сондай-ақ, министрлік өкілі 600 оқушыға жетпейтін мектеп оқушыларының дәстүрлі оқуына қатысты түсінік берді. «Неге 600? Өздеріңіз білетіндей, өткен жылы да қашықтан оқыдық. Сондықтан бізде тәжірибе бар. Яғни 300-500 оқушысы бар мектептің дәстүрлі форматта білім бергені тиімді екенін түсіндік. Бұл жерде мектептің көлемі, кабинет саны мен кеңдігі маңызды рөл атқарады», - дейді ол
